**KÖZPONTI KORMÁNYZATI SZOLGÁLTATÁS BUSZ**

***ÁLTALÁNOS SZERZŐDÉSI FELTÉTELEK***

Készült: 2022. április 28.

# Dokumentum kontroll

## Dokumentum jellemzők

|  |  |
| --- | --- |
| Projekt hivatalos neve: | Közigazgatási szakrendszerek egységes eléréséhez és interoperabilitásához központi alkalmazás szintű szolgáltatások biztosítása |
| Projekt rövid neve | Központi Kormányzati Szolgáltatás Busz |
| Projektazonosító: | KÖFOP-1.0.0-VEKOP-15-2016-00025 |
| Dokumentum címe: | KÖZPONTI KORMÁNYZATI SZOLGÁLTATÁS BUSZ ÁLTALÁNOS SZERZŐDÉSI FELTÉTELEK |
| Dokumentum azonosítója: | - |
| Verziószám: | 2.0 |
| Állapot: | Átadott |
| Kiadás kelte: | 2018. január 2. |
| Utolsó mentés kelte: | 2022. április 28. |
| Készítette: | IdomSoft Zrt. |
| Fájlnév: | KKSZB\_ÁSZF\_0428 |
| Elosztási jegyzék: | IdomSoft Zrt., KKSZB-hez csatlakozott, vagy csatlakozni kívánó szervezetek |
| Dokumentum célja: | A KKSZB KEÜSZ igénybevételére vonatkozó Általános Szerződési Feltételek leírása. |

## Változtatások jegyzéke

|  |  |  |
| --- | --- | --- |
| **Verzió** | **Dátum** | **Változtatás rövid leírása** |
| 1.0 | 2018. január 2. | Első kiadott verzió. |
| 1.0.1 | 2018. február 23. | EÜF által kért módosítások átvezetése |
| 1.0.2 | 2018.április 27. | EÜF által kért módosítások átvezetése |
| 1.0.3 | 2018. június 6. | EÜF által kért módosítások átvezetése |
| 1.0.4 | 2018. június 19. | Hibajavítás elhárítása SLA megadása |
| 2.0. | 2022. április 28. | Az Eüvhr. módosításainak átvezetése |

Tartalomjegyzék

[Dokumentum kontroll 2](#_Toc99029775)

[Dokumentum jellemzők 2](#_Toc99029776)

[Változtatások jegyzéke 2](#_Toc99029777)

[1. BEVEZETŐ RENDELKEZÉSEK 5](#_Toc99029778)

[2. AZ ÁLTALÁNOS SZERZŐDÉSI FELTÉTELEK CÉLJA 5](#_Toc99029779)

[3. AZ ÁLTALÁNOS SZERZŐDÉSI FELTÉTELEK HATÁLYA 6](#_Toc99029780)

[3.1. Személyi hatály 6](#_Toc99029781)

[3.2. Időbeli hatály 6](#_Toc99029782)

[3.3. Területi hatály 6](#_Toc99029783)

[4. FOGALMAK, RÖVIDÍTÉSEK 6](#_Toc99029784)

[5. ÁLTALÁNOS ADATOK, ELÉRHETŐSÉGEK 7](#_Toc99029786)

[5.1. A Szolgáltatóra vonatkozó adatok 7](#_Toc99029787)

[5.2. Szolgáltatás-támogatás és IT HelpDesk elérhetősége 8](#_Toc99029788)

[5.3. Általános Szerződési Feltételek elérhetősége 8](#_Toc99029789)

[5.4. Elektronikus Ügyintézési Felügyelet elérhetősége 8](#_Toc99029790)

[5.5. A Szolgáltató Adatkezelési Tájékoztatója 8](#_Toc99029791)

[6. Az Általános Szerződési Feltételek módosítása 8](#_Toc99029820)

[7. AZ Automatikus információátadás biztonságos feltételeinek biztosítása 9](#_Toc99029823)

[8. AZ IGÉNYBEVÉTEL FELTÉTELEI 9](#_Toc99029824)

[8.1. A Szolgáltatás igénybevételének adminisztratív, jogi feltételei 9](#_Toc99029825)

[8.2. A Szolgáltatás igénybevételének műszaki, technikai feltételei 10](#_Toc99029826)

[8.3. A szolgáltatási kötelezettség keletkezése és megszűnése 11](#_Toc99029827)

[9. A SZOLGÁLTATÁS IGÉNYBEVÉTELÉNEK PÉNZÜGYI FELTÉTELEI 12](#_Toc99029830)

[10. A SZOLGÁLTATÁS IGÉNYBEVÉTELÉVEL ÖSSZEFÜGGŐ JOGOSULTSÁGI KÉRDÉSEK 12](#_Toc99029833)

[11. SZOLGÁLTATÁSI MINŐSÉG, BIZTONSÁG, RENDELKEZÉSRE ÁLLÁS 13](#_Toc99029834)

[11.1. Informatikai biztonsági rendelkezések 13](#_Toc99029835)

[11.2. A Szolgáltatás minősége 13](#_Toc99029837)

[11.3. Szolgáltatási időszak 13](#_Toc99029838)

[11.4. A szolgáltatás rendelkezésre állása 13](#_Toc99029839)

[12. A FELEK JOGAI ÉS KÖTELEZETTSÉGEI 13](#_Toc99029840)

[12.1. A Szolgáltató jogai és kötelezettségei 13](#_Toc99029841)

[12.1.3. Alvállalkozó Szolgáltató általi bevonásának szabályai 15](#_Toc99029843)

[12.1.4. A Szolgáltatás műszaki paramétereinek módosítása 15](#_Toc99029844)

[12.2. A Csatlakozott Szerv jogai és kötelezettségei 15](#_Toc99029846)

[12.2.1. A Csatlakozott Szerv kötelezettsége, hogy: 15](#_Toc99029848)

[12.2.2. Csatlakozott Szervre vonatkozó egyéb rendelkezések: 15](#_Toc99029854)

[12.2.3. Alvállalkozó Csatlakozott Szerv általi bevonásának szabályai 16](#_Toc99029856)

[13. FELELŐSSÉGI KÉRDÉSEK 16](#_Toc99029857)

[13.1. A Szolgáltató felelőssége 16](#_Toc99029859)

[13.1.1. A Szolgáltató felelősségének általános szabályai 16](#_Toc99029860)

[13.1.2. Felelősség kizárása, a Szolgáltató egyes jogai 16](#_Toc99029861)

[13.2. A Csatlakozott Szerv felelőssége 17](#_Toc99029862)

[13.3. Vis maior 17](#_Toc99029863)

[14. TECHNIKAI SEGÍTSÉGNYÚJTÁS, TÁMOGATÁS, A HIBABEJELENTÉSEK, KEZELÉSÉNEK RENDJE 18](#_Toc99029864)

[14.1. A Csatlakozott Szerv részére nyújtott támogatás, a hibák bejelentésének módja 18](#_Toc99029865)

[14.1.2. Felügyeleti vizsgálat kezdeményezése 18](#_Toc99029866)

[14.2. A hibabejelentések és szakmai megkeresések kezelésének rendje 18](#_Toc99029867)

[14.3. Csatlakozott Szervek által igénybe vehető technikai segítségnyújtás 19](#_Toc99029868)

[15. ADATVÉDELEM, ADATKEZELÉS, TITOKTARTÁS 19](#_Toc99029874)

[15.1. Adatvédelem 19](#_Toc99029875)

[15.2. Adatkezelés 20](#_Toc99029876)

[15.2.1. Általános rendelkezések 20](#_Toc99029877)

[15.2.2. A Szolgáltató Információátadási szolgáltatás keretében ellátott adatkezelési feladatai 21](#_Toc99029878)

[15.2.3. A Szolgáltató Rendszer-felhatalmazási Nyilvántartáshoz kapcsolódó adatkezelési tevékenysége 21](#_Toc99029879)

[15.3. Titoktartás 21](#_Toc99029882)

[16. EGYÉB RENDELKEZÉSEK 22](#_Toc99029883)

[Mellékletek 22](#_Toc99029884)

# BEVEZETŐ RENDELKEZÉSEK

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 74. § (3) bekezdés d) pontja értelmében a Kormány a jogszabályban kijelölt szolgáltató útján biztosítja a központi kormányzati szolgáltatás busz szolgáltatást, amelynek keretében

a) a szolgáltató az együttműködő szervek, valamint a szolgáltatáshoz önkéntesen csatlakozott egyéb szervezetek információs rendszereinek automatikus információátadási felületei csatlakoztatásával, ennek hiányában információátadási szolgáltatásként biztosítja az egymás közötti automatikus információátadás biztonságos feltételeit, valamint

b) a csatlakozott együttműködő szervek személyes adatokat tartalmazó információs rendszereinek adattovábbítási nyilvántartásai vonatkozásában az érintett személyes adatainak továbbítására vonatkozó tájékoztatásadást támogató egyablakos, tájékoztatási szolgáltatást biztosít.

A központi kormányzati szolgáltatás busz szolgáltatásra vonatkozó további rendelkezéseket az elektronikus ügyintézés részletszabályairól szóló 451/2016. (XII. 19.) Korm. rendelet tartalmazza.

Az egyes, az elektronikus ügyintézéshez kapcsolódó szervezetek kijelöléséről szóló 84/2012. (IV. 21.) Korm. rendelet 4. § o) pontjában a Kormány a központi kormányzati szolgáltatás busz központi szolgáltatójaként az IdomSoft Informatikai Zártkörűen Működő Részvénytársaságot jelöli ki.

Jelen dokumentum a vonatkozó jogszabályokkal összhangban tartalmazza a központi kormányzati szolgáltatás busz igénybevételének általános szerződési feltételeit.

Szolgáltató a központi kormányzati szolgáltatás busz szolgáltatást a jelen általános szerződési feltételek, a csatlakozási és szolgáltatási szabályzat, valamint a csatlakozási megállapodás alapján nyújtja.

# AZ ÁLTALÁNOS SZERZŐDÉSI FELTÉTELEK CÉLJA

Az Eüvhr. 64. § (1) bekezdése értelmében szabályozott elektronikus ügyintézési szolgáltatás, valamint központi elektronikus ügyintézési szolgáltatás az Elektronikus Ügyintézési Felügyelethez benyújtott általános szerződési feltételek alapján nyújtható. Az Eüvhr. 64. § (5) bekezdése értelmében az Elektronikus Ügyintézési Felügyelethez benyújtott általános szerződési feltételeket, valamint azok módosítását a szolgáltató az elektronikus tájékoztatás szabályai szerint haladéktalanul közzéteszi.

Az általános szerződési feltételek tartalmazzák különösen

a) a szolgáltatási időszakot, rendelkezésre állást,

b) a szolgáltatások elérhetőségét, jogosultsági kérdéseket,

c) a felhasználói támogatás feltételeit,

d) a funkcionalitást,

e) az igénybevétel technikai feltételeit, ideértve a műszaki és adminisztratív feltételeket,

f) az igénybevétel pénzügyi feltételeit,

g) a bejelentések, panaszok kezelésének rendjét,

h) a szolgáltató felelősségére vonatkozó rendelkezéseket.

Az Eüvhr. 134/B. § (1) bekezdése alapján a központi kormányzati szolgáltatás busz központi szolgáltatója a központi kormányzati szolgáltatási busz szolgáltatást azon szervek részére biztosítja, amelyek megfelelnek a csatlakozás műszaki és adminisztratív feltételeinek és amelyek megállapodást kötnek a szolgáltatóval. A csatlakozás műszaki és adminisztratív feltételeit a szolgáltató által közzétett szolgáltatási szabályzat, a csatlakozási megállapodás, illetve az általános szerződési feltételek tartalmazzák.

# AZ ÁLTALÁNOS SZERZŐDÉSI FELTÉTELEK HATÁLYA

## Személyi hatály

Az általános szerződési feltételek személyi hatálya a központi kormányzati szolgáltatás busz központi szolgáltatójára és a szolgáltatáshoz csatlakozott szervezetekre terjed ki.

## Időbeli hatály

Az általános szerződési feltételek a címlapon megjelölt időpontban lép hatályba és visszavonáskor vagy új verzió kiadásakor hatályát veszti.

## Területi hatály

Az általános szerződési feltételek a központi kormányzati szolgáltatás busz központi szolgáltatójának Magyarország területén nyújtott szolgáltatásaira terjed ki.

# FOGALMAK, RÖVIDÍTÉSEK

*Autentikációs Token*: a Rendszer-felhatalmazási Nyilvántartásban a kapcsolattartó szerepkörrel rendelkező felhasználó által a Csatlakozott Szerv részére generált webtoken, amely a KKSZB-n elérhető valamely érvényes szolgáltatás elérési-jogosultsághoz rendelt igénybevételét biztosítja az adott Csatlakozott Szerv hitelesítése útján;

*ÁSZF*: jelen, az Eüvhr. 64. §-a szerinti általános szerződési feltételek;

*Csatlakozási Megállapodás:* a Csatlakozott Szerv és a Szolgáltató között a Szolgáltatásra vonatkozóan létrejött megállapodás;

*Csatlakozási és Szolgáltatási Szabályzat:* a Szolgáltatáshoz történő csatlakozás műszaki és adminisztratív feltételeit tartalmazó, a Szolgáltató által közzétett szabályzat;

*Csatlakozott Szerv:* a KKSZB-hez csatlakozó, a Szolgáltatást igénybe vevő szervezet, amellyel a Szolgáltató Csatlakozási Megállapodást kötött;

*E-ügyintézési tv.:* az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény;

*Eüvhr.*: az elektronikus ügyintézés részletszabályairól szóló 451/2016. (XII. 19.) Korm. rendelet;

*Felügyelet:* Elektronikus Ügyintézési Felügyelet;

*Fél / Felek:* a Csatlakozott Szerv és a Szolgáltató külön-külön / együttesen;

*Incidens:* a Szolgáltatás be nem tervezett megszakadása, szerződésszerű minőségének csökkenése (a Belügyminisztérium és a Szolgáltató közti közszolgáltatási szerződés szerint)

*Infotv.*: az információs önrendelkezési jogról és az információszabadságról szóló 2011. évi CXII. törvény;

*Kapcsolódó Fél:* a Csatlakozott Szerv által használt, vezetett, vagy működtetett olyan szakrendszer, annak rendszere, alkalmazása, amely a Csatlakozási Megállapodás keretein belül önállóan nyújt vagy vesz igénybe szolgáltatást a KKSZB útján;

*KEÜSZ:* központi elektronikus ügyintézési szolgáltatás;

*Kiesési idő:* az az időszak, amikor a Szolgáltatás ideiglenesen nem vehető igénybe;

*KKSZB:* központi kormányzati szolgáltatás busz;

*Kliens Csatlakozott Szerv:* a Csatlakozott Szerv által a Szolgáltatáson keresztül kiajánlott szolgáltatást igénybe vevő;

*Munkanap:* valamennyi a hétköznap a munka törvénykönyvéről szóló 2012. évi I. törvény 102. § (1) bekezdésbe szerinti munkaszüneti napok és az adott évre vonatkozóan a munkaszüneti napok körüli munkarendet meghatározó miniszteri rendeletben foglalt pihenőnapok kivételével;

*Piaci szereplő*: az Eüvhr. 23/A. fejezet szerint meghatározott elektronikus ügyintézést biztosító szervnek nem minősülő szerv;

*PKASZ:* a SZEÜSZ, KEÜSZ tartalmával azonos tartalmú, a piaci szereplők részére nyújtható központi állami szolgáltatás;

*Ptk.:* a Polgári Törvénykönyvről szóló 2013. évi V. törvény;

*Regisztrációs adatlap:* A csatlakozó szervezet Kapcsolódó felének paramétereit tartalmazó, éles környezetre vonatkozó csatlakozási kérelme, melyet a SZEÜSZ Portálon keresztül nyújt be, ezzel kérelmezve a KKSZB éles környezetében történő regisztrációját;

*Rendszer-felhatalmazási Nyilvántartás:* a KKSZB azonosítási, jogosultság- és szolgáltatáskezelési rendszere, amely ellátja a Csatlakozott Szervekkel, azok KKSZB-n nyújtott szolgáltatásaival, továbbá a KKSZB működtetésével kapcsolatos jogosultság- és szolgáltatáskezelési, valamint azonosítási feladatokat;

*SZEÜSZ:* szabályozott elektronikus ügyintézési szolgáltatás;

*SZEÜSZ Portál:* a csatlakozó szervezet regisztrációt követően ezen a felületen keresztül kezdeményezi a Szervezetnél (mint KEÜSZ Szolgáltatónál) a KKSZB KEÜSZ-höz történő csatlakozását;

*Szolgáltatás:* az E-ügyintézési tv. Harmadik Része szerinti informatikai együttműködés biztonságos feltételeinek, egyes SZEÜSZ-ök és KEÜSZ-ök elérhetőségének, valamint mindezek PKASZ-ként történő igénybevételének a KKSZB-n keresztül történő biztosítása a Szolgáltató által;

*Szolgáltatás-támogatás:* a Szolgáltató által a Csatlakozott Szerv számára biztosított műszaki, technikai jellegű támogató szolgáltatás;

*Szolgáltató:* az IdomSoft Informatikai Zártkörűen Működő Részvénytársaság;

*Szolgáltató Csatlakozott Szerv:* az a Csatlakozott Szerv, amely a Szolgáltatáson keresztül történő szolgáltatás kiajánlásának céljával csatlakozik a Szolgáltatáshoz;

*Szolgáltatáskatalógus:* az egyes, a KKSZB-hez csatlakozó nyilvántartások, SZEÜSZ-ök, KEÜSZ-ök és szakrendszerek elektronikusan nyújtott szolgáltatásainak információátadási leírásait és a kapcsolódásra vonatkozó egyéb technikai információkat tartalmazó adatbázis;

*Technikai adatbekérő:* A csatlakozó szervezet Kapcsolódó felének paramétereit tartalmazó, teszt környezetre vonatkozó csatlakozási kérelme, melyet a SZEÜSZ Portálon keresztül nyújt be, ezzel kérelmezve a KKSZB integrációs környezetében történő regisztrációját;

*Üzemzavar:* előre nem tervezett üzemszünet vagy a Szolgáltatás korlátozott működőképességét okozó esemény, amely miatt az informatikai rendszerek nem tudják biztosítani a KKSZB szolgáltatásait.

# ÁLTALÁNOS ADATOK, ELÉRHETŐSÉGEK

## A Szolgáltatóra vonatkozó adatok

|  |  |
| --- | --- |
| Név:  | IdomSoft Informatikai Zártkörűen Működő Részvénytársaság |
| Székhely:  | H-1138 Budapest, Váci út 133.  |
| Postacím:  | H-1394 Budapest, Pf.: 390. |
| Cégjegyzékszám: | 01-10-046896 |
| Adószám:  | 23083185-2-41 |
| Internetes honlap címe:  | [www.idomsoft.hu](http://www.idomsoft.hu) |

## Szolgáltatás-támogatás és Incidens kezelés elérhetősége

A Szolgáltató a Szolgáltatással kapcsolatos általános bejelentéseket, igazgatással és csatlakozással összefüggő kérdéseket, panaszokat, valamint az integrációs tesztelés során felmerülő technikai jellegű kérdéseket az alábbi elérhetőségeken fogadja:

|  |
| --- |
| **Szolgáltatás-támogatás** |
| Elektronikus levelezési cím:  | kkszb@idomsoft.hu |
| Rendelkezésre állás: | hétfő-csütörtök: 9:00-17:00; péntek: 9:00-15:00 |
| Telefonszám: | +36 30 285 1783 |

Az Szolgáltató az ÉLES Szolgáltatással összefüggő műszaki, technikai jellegű hibabejelentéseket az alábbi elérhetőségeken fogadja:

|  |
| --- |
| **Incidens kezelés** |
| Elektronikus levelezési cím:   | helpdesk@idomsoft.hu |
| Ügyfélszolgálati rend: | munkanapokon 0-24 |

## Általános Szerződési Feltételek elérhetősége

A Szolgáltatásra vonatkozó jelen ÁSZF (a mellékletét képező aktuális Csatlakozási és Szolgáltatási Szabályzattal) elektronikus dokumentum formájában megtalálható a Szolgáltató honlapján. A Szolgáltató az ÁSZF-et az Eüvhr. 64. § (4) bekezdése alapján közzéteszi.

## Elektronikus Ügyintézési Felügyelet elérhetősége

Ha a Szolgáltató nem teljesíti a jelen ÁSZF-ben vállalt kötelezettségeit, és a Csatlakozott Szerv ügyfélszolgálathoz tett bejelentése alapján a hibát a jogszabályi határidőben nem javítja ki, vagy a bejelentést elutasítja, a Csatlakozott Szerv a Felügyeletnél panaszt tehet az alábbi elérhetőségeken:

|  |  |
| --- | --- |
| Név:  | Elektronikus Ügyintézési Felügyelet |
| Székhely:  | 1051 Budapest, József Attila u. 2-4. |
| Postacím:  | 1903 Budapest, Pf.: 314.  |
| E-mail:  | euf@bm.gov.hu  |
| Felügyeleti panasz bejelentés | euf@bm.gov.hu |
| Hivatali kapu | EUF  |

## A Szolgáltató Adatkezelési Tájékoztatója

A Szolgáltató Adatkezelési Tájékoztatója a Szolgáltató honlapján található.

## Az Általános Szerződési Feltételek módosítása

A Szolgáltató jogosult az ÁSZF-et egyoldalúan, a másik Fél előzetes értesítése mellett történő módosítására. Szolgáltató az ÁSZF módosítását megelőzően legalább 30 naptári nappal értesíti a Csatlakozott Szerveket, valamint az ÁSZF módosítását közzéteszi a Szolgáltatás internetes honlapján. Rendkívüli esetben (pl. jogszabályi előírások változása miatt szükséges) a változások azonnal hatályba léptethetők. A Szolgáltató az ÁSZF módosítását az irányadó jogszabályok szerint megküldi a Felügyeletnek is.

# AZ Automatikus információátadás biztonságos feltételeinek biztosítása

A KKSZB a technikai interoperabilitás eszköze, amely elősegíti a nyilvántartások, valamint a nyilvántartásokból adatszolgáltatásra jogosult elektronikus információs rendszerek közötti együttműködést.

A Szolgáltatás a Csatlakozott Szerv információs rendszereihez kapcsolódó, automatikus információátadásra szolgáló technológiai megoldásainak csatlakoztatásával, ennek hiányában információátadási szolgáltatásként biztosítja a Csatlakozott Szervek közötti automatikus információátadás biztonságos feltételeit. A Szolgáltató vezeti az ún. Rendszer-felhatalmazási Nyilvántartást, amely alapján megvalósul az információátadást igénylő Kapcsolódó Felek autentikációja és autorizációja. Amennyiben az információátadást igénylő, kliens Csatlakozott Szerv a KKSZB által lefolytatott ellenőrzések alapján jogosultsággal rendelkezik az automatikus információátadás igénylésére, akkor a KKSZB továbbítja az információátadást igénylő üzenetet az adott információátadási szolgáltatást nyújtó szolgáltató Csatlakozott Szerv rendszere részére, majd a választ továbbítja a kliens Csatlakozott Szerv rendszere részére. A KKSZB az automatikus információátadás keretében továbbított üzenetek tartalmát nem ismeri meg, azt, mint „zárt borítékot” továbbítja az információátadást kezdeményező kliens Csatlakozott Szerv rendszere részére.

# AZ IGÉNYBEVÉTEL FELTÉTELEI

## A Szolgáltatás igénybevételének adminisztratív, jogi feltételei

A Szolgáltatás igénybevételének folyamatát a KKSZB Csatlakozási és Szolgáltatási Szabályzata határozza meg.

A Szolgáltatáshoz történő csatlakozás kétlépcsős folyamat, amelynek első lépcsője az ún. regisztráció és a „Csatlakozási Megállapodás”, mely az alábbi kettő módon jöhet létre.

* + 1. A Szolgáltatást díjmentesen igénybe vevő Csatlakozott Szerv a Szolgáltatóhoz a SZEÜSZ Portálon keresztül csatlakozási igénybejelentőt, és adatlapo(ka)t nyújt be, amelye(ke)n meghatározásra kerül(nek):
* a Kapcsolódó Fél (Felek),
* az ahhoz/azokhoz rendelt Rendszer-felhatalmazási Nyilvántartás felhasználók,
* a Kapcsolódó Fél (Felek) publikus ip címe(i), valamint
* a KKSZB igénybevételére vonatkozó kapacitásigény.

Az adott kérelmet a Szolgáltató elfogadó nyilatkozattal hagyja jóvá, és a jóváhagyást követően válik lehetővé a Csatlakozott Szerv általi szolgáltatásnyújtás a KKSZB útján, illetve a Szolgáltatás-katalógusban szereplő szolgáltatások igénybevétele.

Ez esetben az igénybejelentő lap és az elfogadó nyilatkozat, valamint a jelen ÁSZF jelenti a „Csatlakozási Megállapodás”-t.

* + 1. A Szolgáltatást díj ellenében igénybe vevő Csatlakozott Szerv a Szolgáltatóhoz a SZEÜSZ Portálon keresztül csatlakozási igénybejelentőt, és adatlapo(ka)t nyújt be, amelye(ke)n meghatározásra kerül(nek):
* a Kapcsolódó Fél (Felek),
* az ahhoz/azokhoz rendelt Rendszer-felhatalmazási Nyilvántartás felhasználók,
* a Kapcsolódó Fél (Felek) publikus ip címe(i), valamint
* a KKSZB igénybevételére vonatkozó kapacitásigény.

Az adott kérelmet a Szolgáltató jóváhagyja és a Csatlakozott Szervvel egyedi szolgáltatási szerződést köt, amely szerződéskötést követően válik lehetővé a Csatlakozott Szerv általi szolgáltatásnyújtás a KKSZB útján, illetve a Szolgáltatás-katalógusban szereplő szolgáltatások igénybevétele.

Ez esetben az igénybejelentő lap és az elfogadó nyilatkozat, valamint a jelen ÁSZF,jelenti a „Csatlakozási Megállapodás”-t.

* + 1. Az Eüvhr. 68/B. § szerinti, a SZEÜSZ és KEÜSZ tartalmával azonos tartalmú, a piaci szereplők részére nyújtható központi állami szolgáltatást (PKASZ) igénybe vevő Csatlakozott Szerv a Szolgáltatóhoz a SZEÜSZ Portálon keresztül csatlakozási igénybejelentőt, és adatlapo(ka)t nyújt be\*, amelye(ke)n meghatározásra kerül(nek):
* a Kapcsolódó Fél (Felek),
* az ahhoz/azokhoz rendelt Rendszer-felhatalmazási Nyilvántartás felhasználók,
* a Kapcsolódó Fél (Felek) publikus ip címe(i), valamint
* a KKSZB igénybevételére vonatkozó kapacitásigény.

Jelen pontban meghatározott Piaci Szereplő nem csatlakozhat az Eüvhr. 68/B. § (5) bekezdésben meghatározott szolgáltatásokhoz.

Nincs helye a piaci szereplő és a Szolgáltató közötti szerződés megkötésének és a szolgáltatás igénybevételének, ha

a) az igénybevétel veszélyezteti más igénybe vevők vagy az érintett szolgáltatók információbiztonságát,

b) az igénybevétel veszélyezteti az elektronikus ügyintézést biztosító szervek részére nyújtott szolgáltatások megfelelő színvonalú biztosítását,

c) a PKASZ biztosítása a szolgáltató számára aránytalan nehézséggel vagy költséggel járna,

d) a PKASZ-t igénybe vevő információs rendszer vagy szolgáltatás közrendbe vagy jóerkölcsbe ütközik,

e) a piaci szereplő a kijelölt szolgáltató által az ÁSZF-ben előírt technikai feltételeknek nem felel meg, vagy

f) az érintett információs rendszer jogszabályban foglalt egyéb feltételnek nem felel meg.

PKASZ igénybevétele esetén a szerződés megkötéséhez, valamint a szerződés felmondásához az Eüvhr. 68/F. § (1) bekezdése alapján

a) ha az állam minősített többséggel rendelkezik a szolgáltató felett, a tulajdonosi jogokat gyakorló,

b) a költségvetési szerv tekintetében a felügyeletet gyakorló

miniszter jóváhagyása szükséges.

Szolgáltató a KKSZB KEÜSZ keretében jelen ÁSZF alapján a Piaci Szereplő számára az alábbi szolgáltatási környezeteket biztosítja:

*Teszt környezet*: a Piaci Szereplő kapcsolódó rendszere, valamint a KKSZB KEÜSZ és/vagy azon keresztül az elérni kívánt szolgáltatás(ok) közötti megfelelő interfész kapcsolat kialakítása érdekében Szolgáltató teszt környezetet biztosít az éles üzemű környezethez történő csatlakozást megelőzően.

 *Éles üzemű környezet*: Szolgáltató az éles üzemű környezetet csak az alábbi feltételek együttes fennállása esetén biztosítja a Piaci Szereplő számára:

1. a KKSZB KEÜSZ szolgáltatás sikeres tesztelésének lefolytatása a KKSZB KEÜSZ teszt környezetében,
2. az éles üzemű környezethez történő csatlakozás felkészültségét igazoló, a jelen pont a) alpontjában rögzített tesztelés befejezéséről, annak sikerességéről szóló – fizikai csatolás nélkül jelen szerződés mellékletét képező – írásbeli nyilatkozat a Szolgáltató, a Piaci Szereplő, a Piaci Szereplő esetleges közreműködője és a kiszolgáló rendszer működtetője részéről, mely nyilatkozatok beszerzéséről a Piaci Szereplő gondoskodik,
3. a Piaci Szereplő az élesítés tervezett dátuma előtt minimum 30 nappal benyújtja az éles csatlakozáshoz szükséges Regisztrációs Adatlapot a Szolgáltató számára,
4. rendelkezik az éles adatokra vonatkozó engedéllyel,
5. a Felügyelet az éles üzemű környezethez történő csatlakozást támogatja és a tervezett igénybevétel a Szolgáltató jelen szerződés V. fejezet 3. pontjában foglaltaknak megfelel.

Szolgáltató a Piaci Szereplő csatlakozását a KKSZB KEÜSZ-höz szabad kapacitásának függvényében, elektronikus úton támogatja. Szabad kapacitását a Szolgáltató az együttműködő szervek kiszolgálásának függvényében határozza meg.

A KKSZB KEÜSZ szolgáltatást az éles üzemű környezetben a Piaci Szereplő által benyújtott, Regisztrációs Adatlapban meghatározott és jóváhagyott kapacitásigények erejéig biztosítja Szolgáltató, azon felüli szolgáltatás biztosítására és igénybevételére a Piaci Szereplő nem jogosult.

A Piaci Szereplő nem támaszthat olyan igényeket, melyek végrehajtása a
közszolgáltatások vagy az egyéb állami erőforrások kényszerű vagy automatikus
fejlesztését, bővítését, vagy átszervezését, kapacitásainak bővítését eredményezné.

Piaci Szereplő hozzájárul ahhoz és közreműködik abban, hogy Szolgáltató eleget tehessen a Belügyminisztérium felé fennálló, jelen szerződés megkötésével, aktuális státuszával és teljesítésével összefüggésben felmerülő feladatokkal kapcsolatos nyilvántartási és adatszolgáltatási kötelezettségeinek.

* + 1. A Csatlakozási Megállapodás létrejöttét követően, Szolgáltató jelen ÁSZF rendelkezéseinek megfelelő időszakban és rendelkezésre állás mellett, folyamatosan biztosítja a Csatlakozott Szerv részére a Szolgáltatás igénybevételének lehetőségét. A Szolgáltató a Szolgáltatást a Csatlakozási Megállapodás, az ÁSZF, valamint a Csatlakozási és Szolgáltatási Szabályzat alapján és keretei között nyújtja a Csatlakozott Szerv részére.

Csatlakozott Szerv a KKSZB tovább szolgáltatására nem jogosult, a KKSZB segítségével más igénybe vevők részére történő szolgáltatásnyújtás során a KKSZB használatáért más igénybe vevők részéről ellenszolgáltatásra nem tarthat igényt.

## 8.2. A Szolgáltatás igénybevételének műszaki, technikai feltételei

A Csatlakozott Szerv egy vagy több Kapcsolódó Fél útján jogosult a Szolgáltatást igénybe venni.

A Kapcsolódó Felek köre, a hozzájuk rendelt Rendszer-felhatalmazási Nyilvántartás felhasználók, valamint Kapcsolódó Felekre vonatkozó publikus ip címek a Technikai adatbekérő(k), valamint Regisztrációs adatlap(ok) Szolgáltató részére történő benyújtásával módosíthatók. A Csatlakozott Szerv a módosításra vonatkozó kérelmek benyújtását SZEÜSZ Portálon keresztül teheti meg.

Az éles Szolgáltatás a Csatlakozott Szerv részéről akkor vehető igénybe, ha a Csatlakozott Szerv kapcsolódó rendszere (Kapcsolódó Fél), valamint a Szolgáltatás között a megfelelő interfész kapcsolat teszt környezetben kialakításra került. Ehhez a Szolgáltató csatlakozási dokumentációt és tesztrendszert biztosít.

A Szolgáltatáshoz történő csatlakozáshoz és annak igénybevételéhez kapcsolódó műszaki feltételeket a Szolgáltató honlapján közzéteszi a Csatlakozási és Szolgáltatási Szabályzat részeként.

A szolgáltató Csatlakozott Szerv, a kapcsolódó rendszerének (Kapcsolódó Fél) Szolgáltatáshoz való sikeres éles csatlakozását követően, igény szerint tesztkörnyezetet és tesztelési lehetőséget biztosít a kliens Csatlakozott Szervek számára.

A KKSZB Rendszer-felhatalmazási Nyilvántartásának webes felületére történő bejelentkezés ún. kétfaktoros azonosítás alapján történik. A felhasználónév és jelszó Rendszer-felhatalmazási Nyilvántartás webes felületén történő megadását követően ún. TOTP azonosítás történik, melyhez a bejelentkező személynek, a TOTP azonosítás használatát támogató okos eszközzel kell rendelkeznie.

A Csatlakozott Szerv feladata,

1. a Szolgáltatás éles üzemű igénybevételét megelőzően sikeres tesztelés lefolytatása a Szolgáltatás teszt környezetében,
2. a tesztelés során szolgáltatóként a Szolgáltatás elérésének és saját szolgáltatásainak kliens Csatlakozott Szerv szerepben történő tesztelése,
3. a Szolgáltatás éles üzemű igénybevétele során, a kliens Csatlakozott Szervek számára, azokkal egyeztetett módon, a Csatlakozott Szerv teszt környezetében tesztelési lehetőség biztosítása valamennyi kiajánlott szolgáltatása tekintetében,
4. amennyiben a Csatlakozott Szervhez a szolgáltatásával kapcsolatban hibabejelentés érkezik be, azt a lehető legrövidebb időn belül kijavítja és kommunikálja minden érintett Csatlakozott Szerv számára.

A Szolgáltató biztosítja,

1. a Csatlakozott Szervek számára a Szolgáltatás teszt környezete folyamatos elérésének lehetőségét, valamint
2. a Szolgáltatás teszt üzemű igénybevételéhez szükséges technikai támogatást.

A Szolgáltató, a fentiekkel összefüggésben bármikor ellenőrizheti a csatlakozási folyamattal és a Szolgáltatás igénybevételével összefüggő adminisztratív és műszaki feltételek megvalósulását.

#### 8.2.1. Az információátadási szolgáltatás igénybevételének speciális adminisztratív feltételei

##### 8.2.1.1. Információátadási szolgáltatás nyújtása esetén

A Csatlakozott Szerv által nyújtandó információátadási szolgáltatás, Szolgáltatás keretében történő elérhetővé tételének adminisztratív feltétele az információátadási szolgáltatás nyújtásához szükséges jogszabályi feltételek fennállása.

##### 8.2.1.2. Információátadási szolgáltatás igénybevétele esetén

A Szolgáltatás keretében elérhető információátadási szolgáltatás igénybevételének adminisztratív feltételeit az információátadási szolgáltatást biztosító Csatlakozott Szerv határozza meg. Személyes adatra vonatkozó információátadási szolgáltatás kizárólag abban az esetben vehető igénybe, ha az igénybevétel jogszabályban meghatározott célja és jogalapja fennáll. Az egyes információátadási szolgáltatások igénybevételének feltételeire vonatkozó információkat az ún. Szolgáltatás-katalógus tartalmazza. Az információátadási szolgáltatás kliens Csatlakozott Szerv általi igénybe vehetősége kérdésében minden esetben az információátadási szolgáltatást nyújtó, szolgáltató Csatlakozott Szerv dönt és nem a Szolgáltató.

## 8.3. A szolgáltatási kötelezettség keletkezése és megszűnése

A Csatlakozási Megállapodás hatályba lépését követően Szolgáltató jelen ÁSZF rendelkezéseinek megfelelő időszakban és rendelkezésre állás mellett folyamatosan biztosítja a Szolgáltatás működését a Csatlakozott Szerv részére.

A Szolgáltató szolgáltatási kötelezettsége az alábbi esetekben szűnik meg:

1. a Csatlakozott Szerv megszűnik;
2. a Csatlakozott Szerv átalakul és a jogutód szerv(ek) az átalakulást követő 30 napon belül nem regisztrál(nak) a Szolgáltatónál;
3. a Csatlakozott Szerv szolgáltatásnyújtásának jogszabályi feltételei megszűnnek;
4. a Csatlakozott Szerv indokolt kérelmére, amennyiben a csatlakozás megszüntetésének jogszabályban meghatározott feltételei fennállnak.

A Csatlakozott Szerv jogutód nélküli megszűnése, vagy a Csatlakozott Szerv által nyújtott szolgáltatás (információátadási szolgáltatás, SZEÜSZ és KEÜSZ) nyújtásához kapcsolódó jogszabályi feltételek megszűnése esetén, a megszűnés bejelentése és Csatlakozott Szerv által a Szolgáltatás keretében nyújtott információátadási vagy elektronikus ügyintézési szolgáltatás más Csatlakozott Szervhez rendelésének, vagy a szolgáltatási kötelezettség megszüntetésének kezdeményezése a Csatlakozott Szerv felelőssége és kötelezettsége.

A megszűnését vagy átalakulását a Szolgáltató részére bejelentő Csatlakozott Szerv köteles minden szükséges intézkedést és értesítést megtenni a megszűnéséig annak érdekében, hogy a Szolgáltatás nyújtásának zavartalansága az esetleges jogutódlás során biztosított legyen.

##### 8.3.1. A szolgáltatási kötelezettség megszűntetésének feltételei önkéntesen csatlakozó szervezetek esetében

8.3.1.1. Amennyiben a jelen ÁSZF 6. pontja szerinti módosítását a Csatlakozott Szerv nem fogadja el, jogosult a fennálló Csatlakozási Megállapodást legkésőbb az értesítéstől számított 30 napon belül azonnali hatállyal felmondani.

8.3.1.2. A Csatlakozási Megállapodást a Szolgáltató jogosult azonnali hatállyal felmondani az alábbi esetekben:

1. a Csatlakozott Szerv súlyosan megsértette a Szolgáltatás igénybevételére vonatkozó előírásokat ezzel veszélyeztetve a Szolgáltatás biztonságos működését,
2. Csatlakozott Szerv bármely módon súlyosan megszegi jelen ÁSZF rendelkezéseit.

8.3.1.3. Szolgáltató jogosult – az e-közigazgatásért felelős miniszter jóváhagyása esetén – a Piaci Szereplőnek címzett egyoldalú jognyilatkozattal megszüntetni a közszolgáltatás nyújtását, amennyiben Piaci Szereplő:

1. súlyosan megsérti a Szolgáltatás igénybevételére vonatkozó előírásokat, ezzel veszélyeztetve a Szolgáltatás biztonságos működését;
2. bármely módon súlyosan megszegi az ÁSZF-ben foglalt rendelkezéseket;
3. veszélyezteti más igénybevevők, vagy az érintett szolgáltatók információbiztonságát;
4. veszélyezteti az elektronikus ügyintézést biztosító szervek részére nyújtott szolgáltatások megfelelő színvonalú biztosítását;
5. a Szolgáltató részére aránytalan nehézséggel vagy költséggel járna a Piaci Szereplő felé a szolgáltatás biztosítása;
6. információs rendszere jelen szerződés időtartama alatt az előírt technikai, vagy a jogszabályban foglalt egyéb feltételeknek már nem felel meg, és Szolgáltató írásbeli felhívásától számított 5 munkanapon belül sem gondoskodik ezen feltételek ismételt biztosításáról;
7. vonatkozásában jogerős elmarasztaló határozatot hoznak a szakmai tevékenységét érintő szabálysértés vagy bűncselekmény miatt;
8. ellene jogerősen felszámolási, vagy csődeljárást rendelnek el – kivéve a csődeljárásról és a felszámolási eljárásról szóló 1991. évi XLIX. törvény 11. § (2) bekezdés h) pontjában meghatározott esetet –, vagy végelszámolását rendelik el;
9. vonatkozásában törlési eljárás indul;
10. megszegi a KKSZB használatára irányadó biztonsági vagy egyéb, vele közölt előírásokat.

8.3.1.4. A Csatlakozási Megállapodást mindkét fél jogosult, írásban 30 napos felmondási idővel megszüntetni.

8.3.1.5. A Csatlakozott Szerv jogosult a Csatlakozási Megállapodás azonnali hatályú felmondására, amennyiben a Szolgáltató neki felróható okból nem biztosítja a jelen ÁSZF-ben előírt rendelkezésre állását, vagy ha a Szolgáltató valamely más jogszabályban, vagy a Csatlakozási és Szolgáltatási Szabályzatban előírt követelményt súlyosan és igazoltan megsért. A Csatlakozott Szerv a rendkívüli felmondást írásban nyújthatja be.

8.3.1.6. A felmondás a másik fél általi igazolt kézhezvétellel hatályosul.

8.3.1.7. Amennyiben Csatlakozott Szerv a Szolgáltatást díjfizetés ellenében veszi igénybe, a jogviszony megszűnésekor a Felek elszámolnak egymással.

# A SZOLGÁLTATÁS IGÉNYBEVÉTELÉNEK PÉNZÜGYI FELTÉTELEI

A Szolgáltató a Szolgáltatást a díjmentesen Csatlakozott Szervek számára ingyenesen biztosítja. A Csatlakozó Szervezet részére díjmentesen nyújtott közszolgáltatás finanszírozása az elektronikus ügyintézéshez kapcsolódó szervek kijelöléséről szóló 84/2012. (IV. 21.) Korm. rendelet 6. § (2) bekezdése alapján közszolgáltatási szerződés keretében történik.

A díj ellenében Csatlakozott Szervek a Szolgáltatóval kötött Csatlakozási Megállapodásban rögzített szolgáltatási díjat kötelesek megfizetni, az abban foglalt feltételek szerint.

# A SZOLGÁLTATÁS IGÉNYBEVÉTELÉVEL ÖSSZEFÜGGŐ JOGOSULTSÁGI KÉRDÉSEK

A felhasználói jogosultságok kezelését a Szolgáltató látja el a Rendszer-felhatalmazási Nyilvántartás keretében. A Szolgáltató a csatlakozási folyamat során a Csatlakozott Szervekkel egyezteti a Szolgáltatáshoz igényelt jogosultságokat, amelyeket a megfelelő tanúsítványigénylési folyamat során átad a jogosultak részére.

A Szolgáltatás keretében, a Csatlakozott Szervek által nyújtott információátadási szolgáltatás a megfelelő szolgáltatás-elérési jogosultságok és a jogosultságokhoz rendelt és hozzájuk kapcsolódóan kiállított tokenek alapján vehető igénybe a Csatlakozott Szervek által.

# SZOLGÁLTATÁSI MINŐSÉG, BIZTONSÁG, RENDELKEZÉSRE ÁLLÁS

## Informatikai biztonsági rendelkezések

Szolgáltató köteles a Szolgáltatást olyan módon nyújtani, hogy az megfeleljen az Eüvhr. 67. §-ban foglalt követelményeknek.

Csatlakozott Szerv köteles soron kívül, a vonatkozó Regisztrációs adatlap benyújtásával értesíteni a Szolgáltatót, amennyiben olyan személyt érint áthelyezés, vagy a vele foglalkoztatásra irányuló jogviszony megszűnése, aki rendelkezik a Szolgáltató elektronikus információs rendszeréhez kapcsolódó hitelesítési eszközzel vagy kiemelt jogosultsággal.

Csatlakozott Szervvel foglalkoztatásra irányuló jogviszonyban álló, hozzáférési jogot kapott személyek e joguk gyakorlását másra nem ruházhatják át.

Csatlakozott Szerv köteles a Szolgáltatás eléréséhez kapott hozzáférési azonosítókat titkosan kezelni, és az azokhoz történő illetéktelen hozzáférést megakadályozni.

Csatlakozott Szerv a Szolgáltató rendszereihez hozzáféréssel rendelkező számítógépekre és egyéb informatikai eszközökre nem telepíthet és azokon futtathat „back-door” programokat. Abban az esetben, amennyiben az érintett eszközök egymáshoz hálózat útján csatlakoznak, úgy Csatlakozott Szerv e garanciát a hálózat útján egymáshoz csatlakozó valamennyi eszköz kapcsán vállalja.

## A Szolgáltatás minősége

A Szolgáltató a Szolgáltatás nyújtása során eleget tesz az Eüvhr. által meghatározott, a Szolgáltatás nyújtására vonatkozó rendelkezéseknek, ideértve a biztonsági és minőségi követelményeket is.

* + 1. Piaci Szereplő részére Szolgáltató jogosult a KKSZB KEÜSZ szolgáltatást csökkentett szolgáltatási tartalommal és/vagy alacsonyabb minőségben nyújtani abban az esetben, ha az alap szolgáltatási szinten történő szolgáltatásnyújtás közfeladatok ellátását korlátozná vagy akadályozná, vagy az alap szinten történő szolgáltatásnyújtás Szolgáltatón kívül álló és általa el nem hárítható okból nem lehetséges, és a csökkentett szolgáltatási szinttel szemben az e-közigazgatásért felelős miniszter kifogást nem emelt. A csökkentett szolgáltatási szintű szolgáltatásokról és annak időtartamáról a Szolgáltató tájékoztatja a Piaci Szereplőt. Jelen pontban rögzített esetkörben a Szolgáltató kizárja a felelősségét.

## Szolgáltatási időszak

A Szolgáltató, a Szolgáltatás rendelkezésre állását a hét minden napján, a nap 24 órájában (7/24) biztosítja, ide nem értve a 11.4. pontban foglaltakat.

## A szolgáltatás rendelkezésre állása

A Szolgáltató köteles bejelenteni honlapján a tervezett üzemszünetet legalább 5 nappal a megkezdése előtt.

Szolgáltató a tervezett üzemfenntartási munkákról a Csatlakozott Szervet, valamint a Felügyeletet elektronikus levélben értesíti, a tervezett üzemfenntartási munkát megelőzően legalább 5 nappal.

A tervezett üzemszünet és a különleges karbantartási szünet időtartama nem számít bele a Szolgáltatás kiesési idejébe, illetve az éves rendelkezésre állás számításakor nem kell figyelembe venni.

A Szolgáltató jogszabály alapján feljogosított szervek rendelkezésére tett intézkedés, vagy Magyarország honvédelmi, nemzetbiztonsági, gazdasági és közbiztonsági érdekeinek a jogszabályokban előírt módon történő védelme esetében, továbbá ellenőrzési körén kívül eső, a előre nem látható, és el sem kerülhető körülmény miatt szüneteltetheti a Szolgáltatást.

# A FELEK JOGAI ÉS KÖTELEZETTSÉGEI

## A Szolgáltató jogai és kötelezettségei

A Szolgáltató a Szolgáltatás nyújtása során az általában elvárható gondosság mellett a Csatlakozási Megállapodásban, a Szolgáltatásra vonatkozó további szabályzatokban és a hatályos jogszabályi rendelkezéseknek megfelelően jár el.

* + 1. Szolgáltató jogosult:
1. a Csatlakozott Szerv által a KKSZB nyújtott szolgáltatás felfüggesztésére vagy a Csatlakozott Szerv csatlakozásának szüneteltetésére – a Csatlakozott Szerv értesítése mellett – az Elektronikus Ügyintézési Felügyelet Eüvhr. 134/E. § (3) bekezdése értelmében hozott döntése alapján;
2. megtagadni vagy korlátozni a Szolgáltatás igénybevételét – a Csatlakozott Szerv értesítése mellett –, amennyiben a Csatlakozott Szerv veszélyezteti a Szolgáltatás biztonságát vagy rendelkezésre állását;
3. a Csatlakozott Szerv által megadott, illetve a Szolgáltatás igénybevételével kapcsolatos adatokat saját azonosítási, jogosultság- és szolgáltatáskezelési rendszerében (Rendszer-felhatalmazási Nyilvántartás) tárolni, valamint a Csatlakozott Szerv kifejezett írásbeli hozzájárulása esetén azokat a Szolgáltatásához szükséges mértékben és céllal harmadik személynek átadni. Ilyen célnak minősül például, de nem kizárólag: a Szolgáltatás igénybevételéhez szükséges eszközök előállítása, számlázás, Csatlakozott Szerv elleni követelés érvényesítése;

A Szolgáltató Szolgáltatás nyújtásával összefüggő további jogosultságait a Csatlakozási és Szolgáltatási Szabályzat tartalmazza.

* + 1. Szolgáltató köteles:
1. értesíteni a Csatlakozott Szervet, amennyiben a Szolgáltatás igénybevételének akadálya áll fenn;
2. Szolgáltatás igénybevétele érdekében a Csatlakozási Megállapodás tárgyi és időbeli hatálya alatt műszaki szakértői támogatást nyújtani a Csatlakozott Szerv részére;
3. a Csatlakozott Szerv rendelkezésére bocsátani a Szolgáltatáshoz történő csatlakozáshoz, valamint használathoz szükséges, a Csatlakozási Megállapodás mellékleteit képező alábbi dokumentumokat:
4. Általános Szerződési Feltételek, melynek melléklete a Csatlakozási és Szolgáltatási Szabályzat,
5. Technikai adatbekérő(k),
6. Regisztrációs adatlap(ok),

azzal, hogy amennyiben a jelen pont szerinti dokumentumok tartalma változik, a Szolgáltató a változtatás előtt legalább 30 nappal lehetővé teszi, hogy azt a Csatlakozott Szerv megismerhesse;

1. biztosítani az integrációs teszt elvégzéséhez szükséges, Szolgáltató oldali feltételeket;
2. lehetőséget biztosítani a Csatlakozott Szerv számára a KKSZB teszt- és éles rendszeréhez való csatlakozást;
3. a Szolgáltatást a mindenkori Csatlakozási és Szolgáltatási Szabályzat szerint, továbbá jelen ÁSZF-ben meghatározott szolgáltatási időszakban, minőségben és rendelkezésre állás mellett nyújtani;
4. a Szolgáltatást díjmentesen (ellenszolgáltatás nélkül) biztosítani a díjfizetés alól mentes Csatlakozott Szerv számára.

Automatikus információátadási szolgáltatás esetén a Szolgáltató tevékenysége kizárólag az adatok továbbítására terjed ki, a továbbított információkat nem ismeri meg.

Szolgáltató további adatfeldolgozót kizárólag a Csatlakozott Szerv előzetes írásbeli hozzájárulása esetén, illetőleg a vonatkozó jogszabályokban foglaltak szerint vehet igénybe.

## Alvállalkozó Szolgáltató általi bevonásának szabályai

Szolgáltató a Szolgáltatás nyújtása során jogosult alvállalkozó(k) igénybevételére. Szolgáltató az alvállalkozó(k) tekintetében

1. az alvállalkozó(k) teljesítéséért mind minőségi követelmények, mind határidők tekintetében úgy felel, mintha a Szolgáltatást teljes egészében maga végezte volna el,
2. a Szolgáltatás teljesítésébe bevont alvállalkozói tevékenységét, termékeit saját tevékenységére vonatkozó minőségbiztosítási szabványok szerint köteles ellenőrizni,
3. gondoskodik róla, hogy alvállalkozója a vállalt üzleti titoktartásnak megfelelően tevékenykedjen.

A Csatlakozott Szerv hozzájárulása esetén, Szolgáltató jogosult a Csatlakozott Szerv kérelmében szereplő adatait – kizárólag az adott szolgáltatás érdekében – a vele szerződéses kapcsolatban álló alvállalkozójának továbbítani.

### 12.1.4. A Szolgáltatás műszaki paramétereinek módosítása

A Szolgáltató a saját rendszereit a Szolgáltatás folyamatos biztosítása mellett jogosult fejleszteni, módosítani.

A Szolgáltató és a Csatlakozott Szervek kötelesek egymást megfelelő időben előre tájékoztatni minden olyan műszaki módosításról, amely a Szolgáltatás nyújtására, igénybevételére vagy egyébként a Csatlakozási Megállapodás teljesítésére befolyással van.

## A Csatlakozott Szerv jogai és kötelezettségei

A Csatlakozott Szerv jogosult a Csatlakozási Megállapodás hatálybalépését követően a Szolgáltatást igénybe venni.

Felek rögzítik, hogy a Szolgáltató tevékenysége az MSZ EN ISO 9001, MSZ ISO/IEC 27001, az MSZ EN ISO 14001 polgári követelményrendszeren alapul, amelyet a Csatlakozott Szerv tudomásul vesz, feladatait ennek figyelembe vételével látja el, és azok előírásai magára nézve kötelezőnek tekinti. A hivatkozott követelményekről a Szolgáltató tájékoztatást, oktatást nyújt a Csatlakozott Szerv érintett munkavállalók, közreműködői számára.

### A Csatlakozott Szerv kötelezettsége, hogy:

1. a csatlakozás során a Szolgáltató által a jelen ÁSZF-ben és mellékleteiben foglaltakat magára nézve kötelezőnek fogadja el és az abban meghatározott feltételeket teljesíti,
2. az általa kiajánlott szolgáltatások tekintetében azonos verziójú teszt- és éles hozzáférést is biztosít a szolgáltatást igénybe vevő szervezetek számára.

### Csatlakozott Szervre vonatkozó egyéb rendelkezések:

1. A Csatlakozott Szerv a KKSZB útján kizárólag a Csatlakozási Megállapodás hatályba lépését követően tud szolgáltatást nyújtani a KKSZB-hoz Csatlakozott Szervek részére. A szolgáltatásnyújtás igazgatási feltétele a Szolgáltató által jóváhagyott kérelem (szolgáltatás létrehozási kérelem) és a szolgáltatásra vonatkozó információk Szolgáltatás-katalógusba történő feltöltése.
2. A kliens Csatlakozott Szerv – a KKSZB útján – más Csatlakozott Szerv által nyújtott szolgáltatást kizárólag a Csatlakozási Megállapodás hatályba lépését követően tud igénybe venni, az adott szolgáltatásra vonatkozó szolgáltatás elérési jogosultság (SZEJ) kérelem – szolgáltató Csatlakozott Szerv általi – jóváhagyását követően.

### Alvállalkozó Csatlakozott Szerv általi bevonásának szabályai

A Csatlakozott Szerv a Szolgáltatás igénybevételéhez vagy a csatlakozás kialakításához alvállalkozó bevonására jogosult. A Csatlakozott Szerv az alvállalkozók tekintetében

1. az alvállalkozó(k) teljesítéséért mind minőségi követelmények, mind határidők tekintetében úgy felel, mintha a csatlakoztatást teljes egészében az Csatlakozott Szerv maga végezte volna el,
2. a bevont alvállalkozói tevékenységét, termékeit saját tevékenységére vonatkozó minőségbiztosítási szabványok szerint köteles ellenőrizni,
3. a Csatlakozott Szerv gondoskodik róla, hogy alvállalkozója a vállalt üzleti titoktartásnak megfelelően tevékenykedik,
4. a Csatlakozott Szerv kötelezettséget vállal arra, hogy az alvállalkozója minden esetben betartja a Szolgáltató belső szabályzataiban rá vonatkozó biztonsági követelményeket.

# FELELŐSSÉGI KÉRDÉSEK

Felek rögzítik, hogy

1. felelősek minden olyan kárért, amely abból ered, hogy kötelezettségeiket gondatlanul, hiányosan teljesítik;
2. felelnek azért, hogy tevékenységük során betartják a tevékenységükre irányadó jogszabályokat, szervezeti és egyéb előírásokat, ideértve a Csatlakozási és Szolgáltatási Szabályzatban foglaltakat;
3. kölcsönösen együttműködnek, a jóhiszeműség és tisztesség alapelvét, valamint egymás érdekeit kölcsönösen figyelembe véve járnak el;
4. kárenyhítési kötelezettség terheli a Szolgáltatásban érintett valamennyi résztvevőt.

## A Szolgáltató felelőssége

### A Szolgáltató felelősségének általános szabályai

A Szolgáltató vagyoni és nem vagyoni felelőssége az Csatlakozott Szerv felé a Ptk. vonatkozó szabályai szerint áll fenn.

A Szolgáltató naplózza tevékenységeit, védi a naplóbejegyzések sértetlenségét és hitelességét, valamint hosszú távon megőrzi (archiválja) azokat. A naplóadatokat a Szolgáltató felhasználhatja a vagyoni felelősségre vonhatóság, az általa okozott károkkal kapcsolatos saját felelősség, illetve a neki okozott károkért járó kártérítés megállapíthatósága, dokumentálása és bizonyíthatósága érdekében.

### Felelősség kizárása, a Szolgáltató egyes jogai

Szolgáltató jogosult a Szolgáltatás igénybevételét korlátozni/megtagadni azon Csatlakozott Szervek vonatkozásában, akik a Szolgáltató hálózatának rendeltetésszerű működését veszélyeztetik.

Szolgáltató köteles a Felügyelet vonatkozó döntése alapján a KKSZB-n nyújtott szolgáltatás nyújtásának felfüggesztésére vagy a csatlakozott szerv csatlakozásának szüneteltetésére. A felfüggesztés vagy szüneteltetés csak a jogsértő állapot megszüntetését követően szüntethető meg.

 A Szolgáltató kizárja felelősségét az alábbi esetkörökben:

1. minden olyan esetben, ha az Csatlakozott Szerv nem szakszerű, illetve nem rendeltetésszerű beavatkozására vezethető vissza a Szolgáltatással kapcsolatos hibajelenség;
2. vis maior esetén;
3. előzetesen bejelentett szüneteltelési időtartam alatti szolgáltatás kiesés esetén fellépő károkért;
4. ha egyes, KKSZB útján továbbított információk a Szolgáltatónak fel nem róható okból elvesznek vagy késedelmet szenvednek. Különösen ilyen eset a Szolgáltatóhoz vezető adatátviteli (internet) hálózat túlterhelődése, elérhetetlensége, vagy a Csatlakozott Szerv informatikai rendszerének hibás működése;
5. a Csatlakozott Szerv meghatározott kötelezettségeinek megszegéséből eredő károkért;
6. a Csatlakozott Szerv együttműködésének elmaradásából eredő károkért.

## A Csatlakozott Szerv felelőssége

Amennyiben a Csatlakozott Szerv jelen ÁSZF-ben megfogalmazott kötelességeinek elmulasztásával, be nem tartásával kárt okoz, az ebből eredő kárért a Ptk. általános szabályai szerint felel.

Ezen felelőssége keretében a Csatlakozott Szerv felel minden olyan kárért, amelyet a képviseletében eljáró személyek más Csatlakozott Szervnek vagy harmadik személynek okoznak azzal, hogy feladataikat nem a Csatlakozási Megállapodásban, a jelen ÁSZF-ben, valamint az annak mellékletét képező Csatlakozási és Szolgáltatási Szabályzatban meghatározottak szerint látják el.

Továbbá a Csatlakozott Szerv felel azért, hogy az általa a KKSZB-n nyújtott szolgáltatások teljes mértékben megfelelnek a mindenkor hatályos jogszabályi követelményeknek.

A Csatlakozott Szerv felel a szolgáltatás-elérési jogosultsághoz igényelt autentikációs tokenek biztonságáért annak érdekében, hogy annak használatára nem jogosult harmadik fél azt ne ismerhesse meg.

A Csatlakozott Szerv felel a Szolgáltatásban az ő megbízásából közreműködő harmadik fél által nyújtott szolgáltatás kiesése miatt.

A Csatlakozott Szerv felel az általa adott téves információkból adódó károk, következmények esetében.

Csatlakozott Szerv késedelem nélkül köteles a valóságnak megfelelően írásban tájékoztatni a Szolgáltatót az igénybevétel szempontjából jelentős körülményekről, tényekről, adatokról, illetve azok változásáról.

A Csatlakozott Szerv büntetőjogi felelősség terheli a rendszer bizonyítható manipulálásának kísérletéért vagy szándékos károkozásért.

## Vis maior

Jelen Szolgáltatással kapcsolatos jogviszonyban vis maiornak minősül minden olyan, akár a Szoláltató, akár a Csatlakozott Szerv ellenőrzési körén kívül eső, a Szolgáltatás igénybevétele során bekövetkező, előre nem látható körülmény, amely esetében nem várható el az, hogy a Szolgáltató vagy a csatlakozott Szerv a körülményt elkerülje, vagy a körülmény okozta kért elhárítsa.

A Felek mentesülnek szerződésszegésük jogkövetkezményei alól, ha a szerződésszegés vis maior miatt következett be. A mentesülés olyan mértékű, amilyen mértékben a vis maior esemény az érintett Felet gátolja a kötelezettségei teljesítésében. A mentesítés kizárólag arra az időre szól, ameddig a szóban forgó esemény hatása fennáll.

Felek a vis maior körülményekről egymást haladéktalanul, de legkésőbb 3 napon belül értesítik.

A Szolgáltató vis maior esetén haladéktalanul megteszi a szolgáltatásnyújtás zavartalansága érdekében, illetve az eset körülményeihez mérten szükséges kármegelőző vagy kárelhárító intézkedéseket, és az ehhez rendelt kommunikációs csatornákon tájékoztatja az érintetteket a rendkívüli helyzetről, annak a Szolgáltatás elérhetőségében okozott hatásairól és arról, hogy előre láthatóan mikor lesz képes a Szolgáltatás elérhetőségét a rendelkezésre állásra meghatározottak szerint biztosítani.

# TECHNIKAI SEGÍTSÉGNYÚJTÁS, TÁMOGATÁS, A HIBABEJELENTÉSEK, KEZELÉSÉNEK RENDJE

## A Csatlakozott Szerv részére nyújtott támogatás, a hibák bejelentésének módja

A Szolgáltatással kapcsolatos kérdést, hibát, panaszt a Csatlakozott Szerv jelen ÁSZF-ben meghatározott elérhetőségeken jelentheti be. A Szolgáltatáshoz kapcsolódóan a Szolgáltató nem nyújt személyes ügyfélszolgálati szolgáltatást.

Ha a Szolgáltató az ÁSZF szerint vállalt feltételeket nem biztosítja, a Csatlakozott Szerv bejelentése alapján a hibát határidőben nem javítja ki, vagy a bejelentést elutasítja, a Csatlakozott Szerv a Felügyeletnél tehet panaszt, amelynek elérhetősége jelen ÁSZF-ben található.

### 14.1.2. Felügyeleti vizsgálat kezdeményezése

Az E-ügyintézési tv. 47. § (1) bekezdése alapján az ügyfél felügyeleti vizsgálatot kezdeményezhet a törvényben biztosított jogainak sérelme vagy az elektronikus ügyintézést biztosító szerv kötelezettségeinek jogát, jogos érdekét érintő elmulasztása esetén. A Felügyelet az ügyfél bejelentését 15 napon belül megvizsgálja és hivatalból felügyeleti vizsgálatot indít, kivéve, ha megállapítja az E-ügyintézési tv. 47. § (2) bekezdésben meghatározott okokat. A felügyeleti vizsgálat során a bejelentőt az általános közigazgatási rendtartásról szóló törvény szerinti ügyféli jogok nem illetik meg, de az eljárás eredményéről a Felügyelet tájékoztatja.

## A hibabejelentések és szakmai megkeresések kezelésének rendje

A Szolgáltatással kapcsolatos kérdéseket, kifogásokat és hibabejelentéseket a Szolgáltató, az erre rendelt elektronikus kommunikációs csatornákon fogadja. A Szolgáltató a válaszadáshoz szükséges információk megadását kérheti a bejelentőtől.

Amennyiben a választ a bejelentő nem tartja kielégítőnek, vagy az alapján nem sikerül a Szolgáltató bevonásával rendezni a felmerült vitát, akkor a bejelentő az ÁSZF pontjában foglaltak szerint peres útra terelheti az ügyet.

A KKSZB-hez Csatlakozott Szervek jogosultak hibabejelentésre. A hibabejelentést email-ben lehet megtenni, a hibabejelentésnek tartalmaznia kell a következőket:

* szolgáltató szervezet neve,
* Kapcsolódó Fél neve,
* a hibát melyik környezetben (teszt vagy éles) észlelte,
* hibabejelentés időpontja (a hiba beérkezésének időpontja),
* hiba jellege,
* hibakategória besorolás.

A hibakategória besorolást az alábbi táblázat tartalmazza:

|  |  |
| --- | --- |
| Prioritás | Definíció |
| Kritikus | A Szolgáltatás kiesése vagy működési zavara kritikus hatással van az „üzleti folyamatokra”, az elhárítás nem tűr halasztást |
| Sürgős | A Szolgáltatás kiesése vagy működési zavara kapcsán az alap üzleti folyamatok sérülnek, de a Szolgáltatás kiesés vagy szolgáltatási szint csökkenés, előre meghatározott ideig tolerálható.  |
| Normál | A Szolgáltatás kiesése vagy működési zavara az alap „üzleti folyamatokra” nincs hatással. |

Amennyiben a Csatlakozott Szerv oldalán jelentkezik a hiba, akkor a hibabejelentést nem a Szolgáltató felé kell elindítani, hanem a Csatlakozott Szerv felé.

Amennyiben a Szolgáltató a bejelentett hibával nem ért egyet, a megfelelő indoklás mellett visszautasíthatja.

A bejelentett hibák minden esetben a Szolgáltató által erre a célra használt rendszerében kerülnek rögzítésre. A Szolgáltató köteles a KKSZB Szolgáltatás keretében szolgáltatási szintet – a hibára való reagálásra és elhárításra vonatkozó vállalt határidőt – meghatározni. Kivételt képeznek ez alól a vállalás alól azon – a Szolgáltató érdekkörén kívül eső, főképp az infrastruktúra problémáira visszavezethető – hibajavítások, melyekre a Szolgáltató a tevékenységéből adódóan nincs hatással.

A garantált válaszidők, a garantált hibaelhárítási idő számítása szempontjából a hibabejelentés időpontja a meghatározó.

A hibabejelentés beérkezését, illetve fogadását a Szolgáltató e-mail üzenetben visszaigazolni köteles. A Csatlakozott Szerv köteles a telefonon történt hibabejelentést a Szolgáltató számára e-mail üzenetben is megerősíteni.

Hibajavítás elhárítása szolgáltatási szint: 99,5%.

A Szolgáltató köteles a kritikus hiba esetén a Szolgáltatás tekintetében 7x24 órás rendelkezésre állási időben azonnal, a nem kritikus hibák javítását 5x8 órás (munkanapokon 9:00 és 17:00 óra közötti) rendelkezésre állási időben a bejelentést követő munkanapon megkezdeni. A Szolgáltató szintén köteles a hibajavítást – a felmerülő összes hiba tekintetében – a hiba megszűnéséig folyamatosan végezni és a Szolgáltató által vállalt szolgáltatási szintnek megfelelő %-ban – a lehető leghamarabb – elhárítani.

A Szolgáltató tervezett és rendkívüli karbantartást végezhet. A tervezett karbantartás ideje nem számít bele a rendelkezésre állás idejébe. A tervezett karbantartás célja a nyújtott szolgáltatáshoz szükséges erőforrások és az infrastruktúra funkcionalitásának megtartása.

## Csatlakozott Szervek által igénybe vehető technikai segítségnyújtás

A Csatlakozott Szerv a Szolgáltatással összefüggő műszaki, technikai jellegű kérdésekben jelen ÁSZF-ben megjelölt elérhetőségeken fordulhatnak a Szolgáltatóhoz.

# ADATVÉDELEM, ADATKEZELÉS, TITOKTARTÁS

## Adatvédelem

A Szolgáltató és a Csatlakozott Szerv, a Szolgáltatás nyújtásával kapcsolatos, valamint a Szolgáltatás során tudomására jutott személyes adatokat, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016. április 27-i 2016/679/EU rendeletben (a továbbiakban: GDPR) az Info tv.-ben, valamint az E-ügyintézési tv.-ben foglaltaknak megfelelően kezeli.

A Szolgáltató az adatok védelme során a GDPR 6. cikkében, az Info tv. 5. §-ban, valamint az Eüvhr. 67. §-ában foglalt adatkezelési követelményeknek megfelelően jár el.

## Adatkezelés

### Általános rendelkezések

A Szolgáltatás igénybevételének előfeltétele, hogy a Csatlakozott Szerv a Szolgáltató ÁSZF-ét megismerje és elfogadja.

A Szolgáltatás nyújtása során személyes adatok védelme technikai és személyi intézkedések, valamint fizikai és informatikai megoldások támogatásával valósul meg.

A Szolgáltató gondoskodik az általa kezelt személyes adatok védelméről, működése és szabályzatai megfelelnek az Info tv. rendelkezéseinek, valamint az európai uniós adatvédelmi szabályoknak. Szolgáltató a Szolgáltatás nyújtása során az adatvédelmi szabályoknak és joggyakorlatnak megfelelően jár el, a hatályos jogszabályok előírásait betartja, illetve az adatvédelemhez kapcsolódó fontosabb nemzetközi ajánlásokat is figyelembe veszi.

A Szolgáltatónak úgy kell megválasztania és minden esetben oly módon kell üzemeltetnie a Szolgáltatás nyújtása során alkalmazott eszközöket, hogy személyes adatok kezelésére csak akkor kerüljön sor, ha ez a szolgáltatás nyújtásához és az E-ügyintézési tv.-ben meghatározott egyéb célok teljesüléséhez feltétlenül szükséges, azonban ebben az esetben is csak a szükséges mértékben és ideig.

Az E-ügyintézési tv. értelmében a Szolgáltató a Szolgáltatás nyújtása céljából kezelheti azon személyes adatokat, amelyek a Szolgáltatás nyújtásához technikailag elengedhetetlenül szükségesek. Ezen célból kezelt adatokat haladéktalanul törölni kell, ha az adatkezelési cél megszűnt.

Ahol a Szolgáltatás keretében adatfeldolgozás valósul meg, a Szolgáltató és Csatlakozott Szerv a GDPR és az Info tv. alapján külön megállapodást köt adatfeldolgozás vonatkozásában.

A Szolgáltató a Szolgáltatás nyújtása során személyes adatokkal összefüggésben a Szolgáltató és Csatlakozott Szerv között létrejött adatfeldolgozói megállapodás alapján, annak megfelelően a Csatlakozott Szerv adatfeldolgozójaként végez – személyes adatok kezelésével kapcsolatos – technikai műveleteket.

A Szolgáltató a KKSZB automatikus információátadás biztonságos feltételeit biztosító szolgáltatása keretében továbbított személyes adatokat nem ismeri meg, azokat „zárt borítékként” továbbítja. Az információátadási műveletek naplózása során sem valósul meg az üzenetek tartalmának Szolgáltató általi tárolása. Az automatikus információátadás keretében a Szolgáltató által továbbított információk – ideértve a személyes adatokat is – az információ átadását követően haladéktalanul törlésre kerülnek, azokat a sikeres továbbításig a Szolgáltató kizárólag átmeneti jelleggel tárolja.

Szolgáltató minden szükséges technikai és szervezési intézkedést megtesz a KKSZB útján továbbított információk elvesztése, más célra való felhasználása, illetéktelen személy általi megismerése, nyilvánosságra hozatala, megváltoztatása vagy törlése ellen.

Szolgáltató biztosítja továbbá a Szolgáltatás keretében és a Csatlakozott Szerv által nyújtott szolgáltatás) keretében megvalósuló valamennyi művelet naplózását. A naplózási adatokat a Szolgáltató a jogszabályi előírásoknak megfelelően megőrzi, azokat a megőrzési kötelezettség lejártával törli. A Szolgáltató a naplónyilvántartásban szereplő adatokat történeti nyilvántartásban kezeli. A naplónyilvántartás az információátadás keretében továbbított üzenet információtartalmát nem tartalmazza.

### A Szolgáltató Információátadási szolgáltatás keretében ellátott adatkezelési feladatai

Szolgáltató az információátadási szolgáltatás keretében a Csatlakozott Szervek által a Szolgáltatáson keresztül zajló információátadásban tanúsítvány alapú titkosított adatforgalmat biztosít, a Szolgáltatás igénybevételével továbbított üzenetek tartalmát, a továbbított információkat nem ismeri meg, azokat kizárólag továbbítja.

### A Szolgáltató Rendszer-felhatalmazási Nyilvántartáshoz kapcsolódó adatkezelési tevékenysége

Szolgáltató a Rendszer-felhatalmazási Nyilvántartásban kezeli a Csatlakozott Szervek képviselőinek, valamint a Szolgáltató, Szolgáltatással kapcsolatos, jogosultsághoz kötött feladatokat ellátó alkalmazottainak személyes adatait az E-ügyintézési tv. és az Eüvhr. releváns rendelkezései alapján, az ott meghatározott körben.

A Szolgáltató a Rendszer-felhatalmazási Nyilvántartásban történő műveletekről naplónyilvántartást vezet.

A Szolgáltató a Rendszer-felhatalmazási Nyilvántartásban kizárólag a Szolgáltatás igénybevételéhez, az azonosításhoz, valamint a szerződéskötéshez szükséges információkat tárolja.

A Szolgáltató kizárólag olyan esetben adja át harmadik félnek Csatlakozott Szerv adatait, ha ezt jogszabály előírja, vagy ha az Csatlakozott Szerv ehhez írásban hozzájárult.

A Szolgáltatásokkal kapcsolatban tárolt adatokhoz belső rendszeren keresztül vagy a szerverhez való közvetlen hozzáférés útján kizárólag az arra feljogosított személyek, és kizárólag az adatkezelés céljával összefüggésben férhetnek hozzá.

## Titoktartás

A Szolgáltató a tudomására jutott üzleti titkokat kizárólag a Szolgáltatás nyújtásához szükséges mértékben ismeri meg és használja fel, és a tudomására jutott bármilyen üzleti titkok megismerését harmadik személyek részére – törvény eltérő rendelkezésének hiányában – nem teszi lehetővé.

Nem minősül az üzleti titokvédelemi kötelezettségek sérelmének

1. az olyan adatok, tények és információk megismerésének lehetővé tétele, amelyek nyilvánosak, vagy amelyek nyilvánosságát jogszabály írja elő, vagy amelyet a másik Fél hozzájárulásával már nyilvánosságra hoztak,
2. az üzleti titok jogszabály, hatósági határozat vagy bírósági ítélet kötelezése alapján a másik Fél egyidejű értesítése mellett történő átadása,
3. jogszabályi feltételek fennállása és erre irányuló megkeresés alapján az üzleti titok megismerésére feljogosított szervezet részére történő átadása.

A jelen pontban meghatározott kötelezettségek a Szolgáltató és a Csatlakozott Szerv alkalmazottjait és megbízottjait a Felekkel azonos módon terhelik.

A jelen pont alkalmazásában üzleti titoknak minősül minden, a Szolgáltatás nyújtásával kapcsolatosan végzett tevékenység során az egyik szerződő Féllel összefüggésben a másik Fél tudomására jutó, illetve birtokukba került minden információ, know-how, szabadalmaztatott eljárás, dokumentum, adat és rajz, melyet az érintett Fél nem minősített kifejezetten nyilvánosnak.

## EGYÉB RENDELKEZÉSEK

Felek kölcsönösen megállapodnak abban, hogy a Szolgáltatás igénybevételéből eredő jogvitáikat mindenkor megkísérlik békés úton, tárgyalással rendezni.

Jogvita esetén a polgári perrendtartásról szóló 2016. évi CXXX. törvény mindenkor hatályos rendelkezései szerint illetékes bíróság jár el.

A jelen ÁSZF-ben nem szabályozott kérdésekben a mindenkor hatályos magyar jogszabályok rendelkezései irányadók, különös tekintettel a Polgári Törvénykönyv, az E-ügyintézési tv., illetve az adatvédelmi jogszabályok rendelkezéseire.

A jelen ÁSZF-ben szereplő kifejezéseket és jogintézményeket a jelen ÁSZF 4. pontjában foglaltak szerint, az ott nem szereplő fogalmakat a magyar nyelv szabályai és a szavak általánosan elfogadott mindennapi jelentése szerint, valamint a magyar jogszabályok alapján kell értelmezni.

# Mellékletek

1. Csatlakozási és Szolgáltatási Szabályzat